黃美棋超強身材星級姊妹團曝光 傳統上頭儀式超緊張
2024年04月06日 08:15
東網電視
更多新聞短片
童星出身的黃美棋,去年接受主持男友鍾健威(Ray)求婚,結11年愛情長跑。2人今日(6日)假西貢五星級酒店筵開35席舉行婚禮,更率先公布星級兄弟姊妹團陣容,包括曾一齊主持《流行都市》而成為好友「大小姐」林淑敏、林奕匡太太李靄璣、HOY TV一姐「妹頭」盧頌恩、黃芳雯及虞逸峯等。今朝一早,新娘子分享了上頭儀式的相片,當中見她穿上紅色長袍外衣,在父母陪同下表現得有點緊張,表示:「原來呢一刻真係有啲緊張,有大妗姐成個氣氛超緊張。」
黃美棋透過社交平台分享索爆星級姊妹團齊集的美照,全部姊妹則統一穿上紫色低胸長裙示人,展現強勁身材。黃美棋手上的巨鑽婚戒非常搶鏡。準新娘人逢喜事精神爽,連身材都特別出眾,逼爆豐滿的上圍吸睛度爆燈,而且戴上頭紗以及有「Bride」(新娘)字眼的頭飾甚為搶眼!她表示:「屬於我嘅Bridal shower !一直諗緊會唔會搞,因為大家都好忙,但係呢一日又成功可以做到呢件事,真係玩得好開心,多謝你哋陪我癲,陪我擺pose,陪我開香檳,陪我Y2K 。」對於一班好姊妹為她出心出力,她亦表示:衷心多謝你哋每一位成為咗我嘅索爆姊妹團。多謝你哋俾咗一個難忘嘅晚上,我感受到你哋每一位給我濃濃的愛。」